《蕃来湖州连与叔骥和叔明父叔宝相从又从和叔获见先给事遗墨辄赋二首 其一》
宋代·赵蕃

东南名胜白蘋州，人物咸推故国刘。往叹赋归何勇决，今观遗翰许风流。

远斋视我曾青眼，酒正今年成白头。尚喜君家文墨事，到今三世未能休。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。